Kalvarijos Vilniaus gatvės tiltas

Kalvarijos Vilniaus gatvės tiltas – tiltas Kalvarijos savivaldybėje, nutiestas per Šešupę, Kalvarijos senamiestyje, Vilniaus gatvėje. 

 Istorija 

Tarpukaryje stovėjęs medinis Kalvarijos tiltas kentėjo nuo pavasariais smarkiai pakildavusio Šešupės vandens. 1932 m. pavasarį smalsuolių minia nuo tilto stebėjo netikėtai prasidėjusį smarkų potvynį.Henrikas Kebeikis.Medinis tiltas per Šešupę Kalvarijos mieste 1932 m. pavasarį lietuvai.lt p. 103 Miesto savivaldybė buvo priversta imtis skubotų veiksmų, išstatė visą Kalvarijos ugniagesių komandą kovai su ledo lyčių sangrūdomis. Jau prieš metus buvo ruošiamasi pakeisti prastos būklės tiltą, bet buvo delsiama. Šįkart nuspręsta nebelaukiant pradėti statyti naują tiltą.Senoji Kalvarija: medinį tiltą pakeitė gelžbetoninis suduvosgidas,lt 2024-04-13 Šįkart lytys išlaužė keturis tilto polius, tačiau nuo didesnės nelaimės apsisaugota. Buvo svarstoma, iš kokios medžiagos statyti tiltą. Apsistota ties gelžbetoniu. Anuomet Marijampolės apskrityje dauguma tiltų buvo mediniai, neskaitant nuo 1926 m. Kauno–Varšuvos plente stovinčio Kalvarijos tilto. 

1932 m. balandžio 15 d. Marijampolės apskrities valdyboje surengtos varžytinės, kuriam rangovui pavesti statyti tiltą. Numatytas 41 m ilgio, 7,5 m pločio tiltas iš geležies ir betono.„Lietuvos Žinios“. Statys naują tiltą. tarpukaris.autc.lt 1932-03-29, p. 4

Naujam tiltui pasirinkta sijinė konstrukcija su konsolėmis, atramas įrengiant upės krantuose, taip siekiant palikti kuo laisvesnę angą ledonešiams. Tiltas buvo atremtas į du masyvius taurus. Ant tilto įrengta 5,30 m pločio važiuojamoji dalis, 1,10 m pločio šaligatviai. Tilto pamatai rėmėsi į liesą šlyną, buvo įleisti į 2,5 m gylį. Perdangoje sudėtos išilginės ir skersinės nešančios sijos, apjungtos vientisa plokšte. Betonui gaminti naudotas vietinis žvyras iš Trakėnų. Žvyrą su molio priemaiša teko ruošti sijojant ant tankių sietų ir skalaujant vandeniu.

Ant važiuojamosios dalies buvo uždėta vieno sluoksnio tolio hidroizoliacija. Važiuojamoji dalis išgrįsta lauko akmenimis ant smėlio sluoksnio. Projektuojant tiltą siūlyta pakloti tašytų akmenų grindinį, tačiau dėl brangumo šio sumanymo atsisakyta. Tiltas buvo išbandytas smėlio kroviniu. Šiam tikslui jis buvo supiltas į tam tikrą dėžę visame tilto plote. Tokia svorio apkrova ant tilto išlaikyta apie parą. Nustatyta, kad jis įlinko leidžiamus 2 mm. Naujasis statinys iškilo virš buvusios važiuojamosios dalies, todėl reikėjo pataisyti užvažiavimą, pakeliant gatvės grindinį iš abiejų tilto galų. 

Naujojo Kalvarijos tilto projektą parengė Marijampolės miesto inžinierius Juozas Dragašius. Pastatytas Marijampolės apskrities savivaldybės lėšomis. Dirbo Kauno bendrovė „Gurvičius ir Rainesas“. Galutinis tilto pagražinimas, turėklų perdažymas dar buvo numatyti kitam pavasariui.

1932 m. gruodžio 14 d. Kalvarijoje atidarytas naujas tiltas per Šešupę. Šis įvykis buvo išsamiai aprašytas tuometėje spaudoje. Tiltą atidarė savivaldybės departamento direktorius P. Barkauskas, pašventino vietos klebonas. Apžiūrėję tiltą iškilmių dalyviai nuvyko į neseniai pastatytos senelių prieglaudos patalpas priešpiečių. Čia burmistras Pajaujis pasakė trumpą kalbą, dėkodamas apskrities savivaldybei ir vyriausybei už taip svarbaus tilto pastatymą. Tiltas gelžbetoninis, dviejų atramų, su konsolėmis, 41 m ilgio, 7,5 m pločio. Kainavo apie 57 000 lt. Iš biudžeto skirtų lėšų neužteko, reikėjo 5 % pakelti žemės mokestį surinkti reikalingai sumai. „Lietuvos Aidas“. Iškilmės Suv. Kalvarijoje. Atidarytas naujas gelžbetoninis tiltas. tarpukaris.autc.lt 1932-12-17, p. 11

 Šiuolaikinis tiltas 

2012–2014 m.  tiltas buvo rekonstruotas, pritaikant šiuolaikinio eismo poreikiams. Darbų metu juo visiškai uždarytas eismas, šalia pastatytas laikinas metalinis kpėsčiųjų tilas. Senojo tilto konstrukcijos pakeistos šiuolaikinėmis, išlaikant buvusį statinio siluetą. Darbus atliko UAB „Alkesta“.Kalvarijos žmonės netrukus vaikščios papildomai pastatytu pėsčiųjų tiltu per Šešupę danielius.net 2012-11-10Kils iš pelenų Kalvarijos tiltas per Šešupę danielius.net 2012-11-30

Ant tilto nutiestos dvi eismo juostos, yra abu šalitilčiai pėstiesiems. Važiuojamoji dalis atribota metaliniais cinkuotais atitvarais, tilto kraštai – metaliniais turėklais. Tiltas plane upę kerta įstrižai. Bendras statinio ilgis apie 41 m.Kalvarijos Vilniaus gatvės tiltas maps.lt

Po tilto rekonstrukcjos senojoje miesto dalyje išlikusi vertinga Vilniaus gatvės perspektyva nuo tilto į Švč. Mergelės Marijos Vardo bažnyčią, išskyrus irengtus modernius metalinius atitvarus, šviestuvus.Vilniaus gatvės perspektyva Google Street View

 Šaltiniai 

 Nuorodos 

 Dabartinis tiltas (nuotrauka), postimg.cc
 Atnaujintas, perstatytas tiltas per Šešupę (Vilniaus g.) miestai.net
 Nuotraukose „Laikas keičia“ – Tiltas per Šešupės upę Kalvarijoje Vilniaus g. facebook.com
 Iš Kalvarijos krašto praeities. Per Vilniaus tiltą į Vilnių facebook.com

Kategorija:Kalvarija
Kategorija:Lietuvos sijiniai tiltai
Kategorija:Kalvarijos savivaldybės tiltai
Kategorija:Tiltai per Šešupę